SF’s tidligere leder Villy Søvndal, der nærmest har været som sunket i jorden siden 2013, havde i weekenden lagt vejen forbi partiets landsmøde. Det er der megen symbolik i. Det var Søvndal, som allerede for 8-9 år siden begyndte at stramme skruen på det værdipolitiske område.

Sidenhen har SF’s værdipolitik løbende taget små hop mod højre, og nu vil den nuværende formand Pia Olsen Dyhr (POD) rykke partiet endeligt og eksplicit væk fra den traditionelle humanistiske linje.

’Vi vil være venstrefløjens svar på Liberal Alliance’, lød det fra POD. ’Indvandrekvinder, der ikke tager anvist arbejde eller uddannelse, får ingen kontanthjælp’. ’Vores åbne og frie samfund er truet af radikal islam og en massiv flygtningestrøm (...) ikke kun få tossede imamer’.